**Ventspils pilsētas Izglītības pārvalde** (reģistrācijas Nr. 90000052497) izsludina konkursu uz vakanto **izglītības darba speciālistA satura jautājumos** amatu:

**Prasības pretendentiem:**

* 2.līmeņa augstākā izglītība pedagoģijā vai izglītības vadībā;
* darba pieredze pedagoģijā vai izglītības vadībā ne mazāk kā 3 gadi, vēlams izglītības darba speciālista amatā;
* valsts valodas prasme augstākajā līmenī atbilstoši Valsts valodas likuma prasībām un vismaz vienas Eiropas Savienības oficiālās valodas prasmes profesionālajai darbībai nepieciešamajā apjomā;
* zināšanas izglītības satura un metodikas jautājumos;
* labas prasmes darbā ar informācijas un komunikācijas tehnoloģijām, t.sk. prasme strādāt ar datoru pieredzējuša lietotāja līmenī;
* labas komunikācijas, saskarsmes un plānošanas prasmes;
* precizitāte un augsta atbildības sajūta;
* prasme analizēt situāciju un rīcības sekas, atrast piemērotāko risinājumu, spēja apstrādāt un analizēt liela apjoma datus.

**Galvenie pienākumi:**

* izglītības satura ieviešana un pārraudzība Izglītības pārvaldes padotībā esošajās izglītības iestādēs;
* sadarboties ar mācību priekšmetu jomu koordinatoriem, plānot un vadīt to darbu;
* koordinēt pedagoģisko darbinieku tālākizglītības jautājumus, plānot budžetu pedagogu profesionālās pilnveides nodrošināšanai, sekot līdzi tā izpildei, nodrošinot līgumu, apliecību un citu saistīto dokumentu sagatavošanu;
* sadarbībā ar izglītības iestādēm nodrošināt Izglītības pārvaldes sagatavoto aptauju veikšanu izglītojamiem, izglītojamo vecākiem un izglītības iestāžu darbiniekiem un veikt aptaujas datu analīzi;
* koordinēt izglītības iestāžu nodrošināšanu ar mācību grāmatām, metodisko literatūru, nepieciešamo daiļliteratūru, mācību līdzekļiem Izglītības pārvaldes izstrādāto Rīcības programmu un iedalītās valsts mērķdotācijas ietvaros u.c.

**Iesniedzamie dokumenti:**

* dzīves un darba apraksts (CV);
* pieteikuma vēstule;
* pretendenta sagatavotu redzējumu par kompetenču pieejā balstītā mācību satura ieviešanu izglītības iestādēs;
* izglītību un kvalifikāciju apliecinošu dokumentu kopijas.

Darba alga 1100 – 1200 EUR mēnesī

Dokumentus **līdz 2019.gada 10.maijam** ieskaitot, iesniegt Ventspils pilsētas Izglītības pārvaldē, nosūtot pa pastu vai iesniedzot personīgi Raiņa ielā 10, Ventspilī, LV-3601, 2.stāvā, darba dienās no plkst. 08:00 līdz plkst. 17:00, izņemot pirmdienās no plkst. 08:00 līdz plkst.18:00 un piektdienās no plkst. 08:00 līdz plkst.16:00, pārtraukums no plkst. 12:00 līdz plkst. 13:00, vai nosūtot elektroniski: vip@ventspils.lv. Uzziņas pa tālruni 636 01221.